ΟΙ ΘΡΥΛΟΙ ΤΟΥ ΠΕΡΟΥ

13 ΗΜΕΡΕΣ – 11 ΝΥΧΤΕΣ

Ανακαλύψτε το μαγευτικό Περού, μια χώρα όπου οι αρχαίοι θρύλοι ζωντανεύουν ανάμεσα σε επιβλητικά βουνά, μυστηριώδεις χαμένες πολιτείες και πολύχρωμες παραδόσεις. Από το εμβληματικό Machu Picchu, το αριστούργημα του πολιτισμού των Ίνκας, μέχρι το γοητευτικό Cusco, κάθε βήμα αποκαλύπτει ιστορίες που ταξιδεύουν στο χρόνο.

Πλεύστε στα γαλήνια νερά της Λίμνης Titicaca, γνωρίστε τους θρύλους των ιερών νησιών της και ζήστε την αυθεντική φιλοξενία των τοπικών κοινοτήτων. Εξερευνήστε την άγρια ομορφιά του δάσους του Αμαζονίου, όπου η φύση και η παράδοση συνυπάρχουν σε απόλυτη αρμονία.

Ένα ταξίδι στο Περού είναι μια εμπειρία γεμάτη μυστήριο, πολιτισμό και συγκλονιστικά τοπία. Ακολουθήστε τα ίχνη των αρχαίων πολιτισμών, ανακαλύψτε θρύλους που πέρασαν από γενιά σε γενιά και ζήστε μια περιπέτεια που θα μείνει για πάντα χαραγμένη στη μνήμη σας!
1η Ημέρα: Αθήνα  – Λίμα

Συγκέντρωση στο αεροδρόμιο Ελευθέριος Βενιζέλος και αναχώρηση με προορισμό την Λίμα μέσω ενδιάμεσου σταθμού. Άφιξη στην Λίμα και ύστερα από την παραλαβή των αποσκευών μας, θα μεταφερθούμε στο ξενοδοχείο για τακτοποίηση και ξεκούραση.

2η   Ημέρα:  Λίμα – Ξενάγηση Πόλης

Πρωϊνό και σήμερα θα ξεναγηθούμε στο ιστορικό κέντρο της Λίμα! Η λεγόμενη «Πόλη των Βασιλέων», βρίσκεται στην κοιλάδα Rimac και ιδρύθηκε από τον Ισπανό κατακτητή Φρανσίσκο Πιζάρρο το 1535. Η Λίμα αποτελούσε το πολιτικό, κυβερνητικό, θρησκευτικό και το οικονομικό κέντρο της Ισπανικής αποικίας του Περού. To ιστορικό κέντρο της πόλης αποτελεί Μνημείο Παγκόσμιας Κληρονομιάς της UNESCO από το 1988. Η ξενάγησή μας λοιπόν θα ξεκινήσει από το Μοναστήρι του Αγίου Δομίνικου, το οποίο χτίστηκε με την ίδρυση της πόλης και αρχικά στέγαζε το Πανεπιστήμιο San Marcos, που ιδρύθηκε το 1551. Μπαίνοντας στο μοναστήρι, είναι σαν να έχουμε κάνει ταξίδι στον χρόνο! Θα περάσουμε από την αίθουσα της χορωδίας, από την βιβλιοθήκη, που φαίνεται να είναι εντελώς παγωμένη στον χρόνο, για να θαυμάσουμε την πλούσια συλλογή τουλάχιστον 25.000 βιβλίων του Τάγματος του Αγίου Δομίνικου. Κάποια από αυτά έχουν απίστευτη ιστορική αξία, καθώς χρονολογούνται μέχρι και τον 15ο αιώνα. Συνεχίζουμε την περιήγησή μας περνώντας μέσα από την Κεντρική Πλατεία της Λίμα, Plaza de Armas / Plaza Mayor, εκεί όπου γεννήθηκε η «Πόλη των Βασιλέων»!. Η κάθε της πλευρά είναι ένα μοναδικό θέαμα. Στο κέντρο της πλατείας υπάρχει ένα όμορφο σιντριβάνι και λίγο πιο πέρα ένα άγαλμα του κονκισταδόρα Πιζάρρο επάνω στο άλογό του. Στο βόρειο κομμάτι, θα δούμε το Προεδρικό Μέγαρο, έξω από το οποίο (εάν είμαστε τυχεροί), θα προλάβουμε να δούμε και την αλλαγή φρουράς, με τον ήχο τρομπέτας και το κατέβασμα της σημαίας. Λίγο πιο πέρα, θα θαυμάσουμε το αποικιακού στυλ Δημαρχείο της πόλης και τέλος, στην ανατολική πλευρά της πλατείας, θα δούμε τον πελώριο Καθεδρικό ναό της Λίμα, τον οποίο θα επισκεφτούμε.
Τελευταία μας στάση για σήμερα είναι το Μουσείο Larco, το οποίο βρίσκεται 30 λεπτά από το κέντρο της πόλης προς τα δυτικά. Πρόκειται για ένα ιδιωτικό αρχαιολογικό μουσείο, το οποίο ιδρύθηκε από την οικογένεια Larco το 1926 και έχει στην κατοχή του έναν μεγάλο όγκο προκολομβιανών εκθεμάτων. Κατά τη διάρκεια της ξενάγησής μας, θα ταξιδέψουμε μέσα στην ομορφιά και ιστορία των αρχαίων πολιτισμών του Περού μέσα από τα κεραμικά εκθέματα που παρουσιάζουν διάφορες ανθρώπινες μορφές, φαγητά, ζώα και σκηνές της καθημερινής ζωής. Θα έχουμε επίσης την ευκαιρία να δούμε από κοντά την γνωστή και ιδιαίτερη συλλογή ερωτικής τέχνης! Πρόκειται για μια έκθεση προ- κολομβιανών κεραμικών που απεικονίζουν ερωτικές πράξεις, κάτι το οποίο σπάνια θα έβλεπε κανείς σε ένα μουσείο. Τέλος, μεταφορά στο ξενοδοχείο και ελεύθερο το υπόλοιπο της ημέρας.

3η  Ημέρα: Λίμα  – Πουέρτο Μαλντονάδο

Πρωϊνό και μεταφορά στο αεροδρόμιο για να πάρουμε την πτήση για Πουέρτο Μαλντονάδο, την πρωτεύουσα της Βιοποικιλότητας! Η περιπέτειά μας στον Αμαζόνιο ξεκινάει με μια διαδρομή περίπου 25 λεπτών με καράβι επάνω στον ποταμό Μάδρε δε Δίος και προορισμό το κατάλυμα μας μέσα στην ζούγκλα. Φτάνοντας, θα τακτοποιηθούμε στα δωμάτιά μας, θα απολαύσουμε ένα γεύμα με μπουφέ, με θέα τα φοινικόδεντρα και κατόπιν θα ξεκινήσουμε την εξερεύνηση του τροπικού δάσους με τα πόδια, ξεκινώντας από το Οικολογικό Κέντρο. Ακολουθώντας τα μονοπάτια του καταφυγίου θα ελιχθούμε μέσα στο τροπικό δάσος και θα κάνουμε μια εισαγωγή στα περίπλοκα οικοσυστήματα της Λεκάνης του Αμαζονίου. Το βραδάκι, θα απολαύσουμε ένα δείπνο φτιαγμένο από τοπικά υλικά του Αμαζονίου και τέλος, θα επιστρέψουμε στα δωμάτιά μας για διανυκτέρευση με συντροφιά τους ήχους του τροπικού δάσους.

4η Ημέρα: Βόλτα  στο  Πουέρτο Μαλντονάδο

Σήμερα προτείνουμε να σηκωθείτε νωρίς το πρωί, καθώς ο μπουφές του πρωϊνού είναι διαθέσιμος από τις 5:30 και στην συνέχεια ακολουθεί επίσκεψη στη Λίμνη Σαντοβάλ. Είναι μια λίμνη σε σχήμα τόξου που βρίσκεται μέσα στον Εθνικό Δρυμό Tambopata, φιλοξενεί πολλά είδη πουλιών, κόκκινες μαϊμούδες howler, παπαγάλους, ανακόντα, χελώνες, μαύρα ερπετά Καϊμάν κ.ά. Εμείς θα έχουμε την ευκαιρία να μπούμε σε σκαλισμένα σε ξύλινα κανό, να πλεύσουμε επάνω στο ρεύμα ανάμεσα στους φοίνικες και να απολαύσουμε από πρώτο χέρι την ομορφιά της γραφικής Λίμνης Σαντοβάλ. Για τους πιο γενναίους ταξιδιώτες, υπάρχει η δυνατότητα για νυχτερινό σαφάρι μέσα στη ζούγκλα. Εφοδιασμένοι με τον κατάλληλο εξοπλισμό και τα μάτια σας 14, θα ζήσετε μια μοναδική ευκαιρία εξερευνώντας τα είδη ζώων που βγαίνουν μόνο τη νύχτα! Από την άλλη, μπορείτε απλά να χαλαρώσετε καθώς έχετε χορτάσει από την περιπέτεια. Στη συνέχεια ακολουθεί δείπνο και μια τελευταία διανυκτέρευση στο κατάλυμά μας.
5η Ημέρα: Πουέρτο Μαλντονάδο – Κούσκο

Πρωϊνό ξύπνημα με τους ήχους του τροπικού δάσους παπαγαλάκια που και μαϊμούδες να πηδούν από δέντρο σε δέντρο. Θα απολαύσουμε το τελευταίο πρωϊνό μας με θέα τη ζούγκλα και θα πάρουμε το καραβάκι της επιστροφής μέσω του ποταμού Μάδρε δε Δίος για το αεροδρόμιο του Πουέρτο Μαλντονάδο, από όπου θα πάρουμε την πτήση μας για Κούζκο. Άφιξη στο Κούζκο, μεταφορά στο ξενοδοχείο και ελεύθερο το υπόλοιπο της ημέρας ώστε να εγκλιματιστείτε με το υψόμετρο. Διανυκτέρευση.
6η Ημέρα: Κούσκο – Ξενάγηση Πόλης –  Αρχαιολογικό Πάρκο -Σαξαχουαμάν


Σήμερα ξεκινάμε την ημέρα μας με ανάβαση στο Αρχαιολογικό Πάρκο Σαξαχουαμάν, που βρίσκεται σε υψόμετρο περίπου 3,500μ από το επίπεδο της θάλασσας, λίγο πιο έξω από την πόλη Κούζκο. Πρώτη μας στάση θα είναι στο Φρούριο Σαξαχουαμάν, ένα όμορφο μεγαλιθικό μνημείο, χτισμένο με πελώριες πέτρες που φτάνουν μέχρι και τα 4 μέτρα! Μπορεί στην αρχή να φανεί επιβλητικό, όμως θα ανακαλύψουμε πως η ηρεμία που εμπνέει με την ομορφιά του είναι μοναδική! Στη συνέχεια, θα κατευθυνθούμε προς το Κένκο (λαβύρινθος), μια τοποθεσία ανεκτίμητης θρησκευτικής αξίας του πολιτισμού των Ίνκας. Προχωρώντας θα περάσουμε από το οχυρό Πούκα Πουκάρα, από το οποίο θα απολαύσουμε μια πανοραμική θέα της πόλης. Ύστερα, θα επισκεφτούμε τον αρχαίο ναό αφιερωμένο στον θεό Πούμα για να θαυμάσουμε τους λαξευμένους μέσα στην πέτρα βωμούς, όπου γίνονταν οι θυσίες και το Τομποματσάι, τις ιερές πηγές ζωής και υγείας των Ίνκα το οποίο αποτελούσε και τόπο προσκύνησης. Η πορεία μας συνεχίζεται με την επίσκεψη στην Κορικάντσα, τον σημαντικότερο αρχαίο ναό του Κούσκο. Ήταν αφιερωμένος στον θεό Ήλιο και σύμφωνα με τον μύθο, ο ναός ήταν τόσο καλυμμένος με χρυσάφι, όπου άφησε τους Ισπανούς κονκισταδόρες άφωνους!  Σήμερα βέβαια, δεν υπάρχει ούτε ίχνος αυτού του χρυσαφιού, καθώς επάνω στον ναό αυτό χτίστηκε ένα μοναστήρι του Τάγματος του Άγιου Δομίνικου το 1538. Επιστροφή στο ξενοδοχείο και έχουμε ελεύθερο το υπόλοιπο της ημέρας για να απολαύσουμε την πόλη και την ομορφιά των Περουβιανών Άνδεων.

7η Ημέρα: Κούζκο – Ιερή Κοιλάδα – Μάτσου Πίτσου


Σήμερα θα επισκεφτούμε μια από τις πιο φημισμένες τοποθεσίες της Ιερής Κοιλάδας των Ίνκας. Πρώτη μας στάση θα είναι στην πόλη Τσιντσέρο, την πιο γραφική πόλη της Κοιλάδας, όπου θα απολαύσουμε το αρχαιολογικό σύμπλεγμα και την πανέμορφη αποικιακή εκκλησία της. Το Τσιντσέρο είναι επίσης γνωστό για τους ειδικευμένους υφαντουργούς του, οι οποίοι χρησιμοποιούν αρχαίες τεχνικές των Ίνκας για να δημιουργήσουν όμορφα υφάσματα. Εκεί θα έχουμε την ευκαιρία να μάθουμε και εμείς αυτήν την ενδιαφέρουσα τέχνη! Η περιήγησή μας θα συνεχιστεί στο Μοράι, ένα όμορφο και αξιοπερίεργο αρχαιολογικό συγκρότημα των Ίνκας που αποτελείται από κολοσσιαίες ομόκεντρες βεράντες που θυμίζουν ένα μεγάλο αμφιθέατρο. Την εποχή των Ίνκας, χρησίμευε ως γεωργικό εργαστήριο όπου αναδημιουργούνταν διάφορα μικροκλίματα. Εκεί θα κάνουμε και ένα διάλειμμα για φαγητό. Τέλος, θα επισκεφτούμε το πολύ σημαντικό στρατιωτικό, θρησκευτικό και αγροτικό κέντρο της αυτοκρατορίας, το Ογιανταϊτάμπο και το αρχαιολογικό του συγκρότημα. Κατακτήθηκε από την αυτοκρατορία των Ίνκας κατά τη διάρκεια του 15ου αιώνα και λειτούργησε ως οχυρό αντίστασης στους κονκισταδόρες αργότερα κατά την εποχή της Αποικιοκρατίας. Η νέα πόλη είναι μεν χτισμένη επάνω στην παλιά, όμως έχει διατηρήσει την αρχιτεκτονική των Ίνκας περισσότερο από κάθε άλλη στο Περού. Οι κάτοικοί της έχουν αναπτύξει μια μοναδική κουλτούρα με την πάροδο των χρόνων, διατηρώντας όμως τις αρχαίες τους παραδόσεις.

Η μαγική μας μέρα θα τελειώσει στην πόλη του Μάτσου Πίτσου,στην οποία θα μεταφερθούμε με τραίνο, απολαμβάνοντας την μοναδική θέα της Ιερής Κοιλάδας. Άφιξη και μεταφορά στο ξενοδοχείο για διανυκτέρευση.

8η Ημέρα: Μάτσου Πίτσου – Κούζκο


Το πρωί θα περπατήσουμε μέχρι τον σταθμό και θα πάρουμε το λεωφορείο για να φτάσουμε στο highlight όλου του ταξιδιού μας, την «Χαμένη Πόλη» των Ίνκας, μέσω μιας ενδιαφέρουσας διαδρομής με θέα τον ποταμό Ουρουμπάμπα και το φαράγγι του! Τοποθετημένη μέσα σε ένα δραματικό τοπίο ανάμεσα στις Περουβιανές Άνδεις και την Λεκάνη του Αμαζονίου, η «Χαμένη Πόλη» αποτελεί ένα από τα μεγαλύτερα αρχιτεκτονικά επιτεύγματα και την σημαντικότερη απτή κληρονομιά που άφησαν πίσω οι Ίνκας. Το ιερό αυτό μέρος εγκαταλείφθηκε λίγο πριν την εισβολή των Ισπανών κατακτητών και έγινε γνωστό στον έξω κόσμο το 1911, όταν ανακαλύφθηκε από τον Αμερικανό εξερευνητή Χίραμ Μπίνγκχαμ. Προστατεύεται από την UNESCO σαν Μνημείο Παγκόσμιας Κληρονομιάς από το 1983. Η ενέργεια υπάρχει παντού στο χώρο και το δέος είναι το λιγότερο  που σου προκαλεί! Κατά τη διάρκεια της ξενάγησής μας, θα εξερευνήσουμε τις βεράντες που χρησιμοποιούνταν για καλλιέργεια, θα ανεβοκατέβουμε τα αμέτρητα πέτρινα σκαλοπάτια, θα θαυμάσουμε τα διάφορα τελετουργικά ιερά και τις αρχαίες αστικές της περιοχές, όπου θα δούμε ανάκτορα, ερείπια σπιτιών, δημόσιους χώρους και δομές χτισμένα πάνω στην κάθετη πλαγιά του βουνού. Στη συνέχεια θα σταματήσουμε λίγο για φαγητό και θα τελειώσουμε την εκδρομή μας με την μεταφορά πίσω στην νέα πόλη Μάτσου Πίτσου ώστε να πάρουμε πάλι το τραίνο για επιστροφή στο Κούζκο. Άφιξη και διανυκτέρευση στο ξενοδοχείο.

9η Ημέρα: Κούζκο – Πούνο

Μεταφορά στο σταθμό και αναχωρούμε με λεωφορείο για Πούνο. Κατά τη διάρκεια της διαδρομής, θα κάνουμε στάσεις σε διάφορα μαγευτικά και ιστορικά σημαντικά αξιοθέατα, όπως το παρεκκλήσι Andahuaylillas, τον ναό Raqch'i, τον εντυπωσιακό ναό Viracocha, το πέρασμα Raya, που είναι το φυσικό σύνορο ανάμεσα στο Κούζκο και το Πούνο και το μουσείο Pukara Lítico, από όπου μπορούμε να αγοράσουμε και τις διάσημες τοπικές κεραμικές φιγούρες. Τέλος, φτάνουμε στο Πούνο(διαδρομή 10 ωρών) και μεταφερόμαστε στο ξενοδοχείο για διανυκτέρευση.
10η Ημέρα: Πούνο –  Λίμνη Τιτικάκα

Σήμερα θα αφιερώσουμε τη μέρα μας σε μονοήμερη εξερεύνηση της λίμνης Τιτικάκα. Θα επισκεφτούμε τους ιθαγενείς Ούρος στα νησιά τους φτιαγμένα από καλάμια τοτόρα και το νησί Τακίλε. Εκεί, οι ντόπιοι, ντυμένοι με τις πολύχρωμες παραδοσιακές τους ενδυμασίες  θα μας συστήσουν στην κουλτούρα και στις προγονικές τους παραδόσεις. Είναι η τέλεια ευκαιρία και για εξερεύνηση και για να απολαύσουμε την καλύτερη θέα της λίμνης! Στο νησί θα έχουμε ευκαιρία  για φαγητό και το μεσημέρι θα επιστέψουμε στην πόλη. Ελεύθερο το υπόλοιπο της ημέρας για ξεκούραση.
11η Ημέρα: Πούνο – Χουλιάκα – Λίμα


Πρωϊνό και μεταφορά στο αεροδρόμιο Χουλιάκα για να πάρουμε την εσωτερική πτήση για Λίμα. Άφιξη στην πρωτεύουσα και μεταφορά στο ξενοδοχείο για ξεκούραση. Ελεύθερο το υπόλοιπο της ημέρας.

12η Ημέρα:  Λίμα –  Πτήση Επιστροφής

Κάπου εδώ το ταξίδι μας φτάνει στο τέλος του… Ύστερα από το πρωϊνό και την παράδοση δωματίων, αναχωρούμε για το αεροδρόμιο της Λίμα ώστε να πάρουμε την πτήση της επιστροφής, γεμάτοι αξέχαστες αναμνήσεις στο μυαλό και αρκετά παραδοσιακά πλεχτά στην βαλίτσα!

13η Ημέρα: Αφιξη στην Αθήνα

Άφιξη στην Αθήνα, όπου πριν αποχαιρετιστούμε θα δώσουμε ραντεβού για τον επόμενο προορισμό μας...!
ΤΙΜΕΣ & ΠΑΡΟΧΕΣ
13 ΗΜΕΡΕΣ / 11 ΝΥΧΤΕΣ

	ΗΜΕΡΟΜΗΝΙΕΣ
	ΤΕΛΙΚΗ ΤΙΜΗ ΑΝΑ ΑΤΟΜΟ ΣΕ ΔΙΚΛΙΝΟ ΔΩΜΑΤΙΟ
	ΕΠΙΒΑΡΥΝΣΗ ΜΟΝΟΚΛΙΝΟΥ

	28/04/2026
	3.985,00€ early booking
	+590,00€


*Η τιμή early booking ισχύει μέχρι 30 Νοεμβρίου 2026. Με το πέρας της ημερομηνίας, η τιμή ανεβαίνει 200€ (4.185€)
ΠΤΗΣΕΙΣ ΑΠΟ ΚΑΙ ΠΡΟΣ ΑΘΗΝΑ
	ΗΜ/ΝΙΑ
	ΠΤΗΣΕΙΣ
	ΔΡΟΜΟΛΟΓΙΟ
	ΑΝΑΧΩΡΗΣΗ
	ΑΦΙΞΗ

	28/4/2027
	IB 840
	ΑΘΗΝΑ - ΜΑΔΡΙΤΗ
	7:15
	10:10

	28/4/2027
	IB 125
	ΜΑΔΡΙΤΗ - ΛΙΜΑ
	13:20
	18:20

	9/5/2027
	IB 126
	ΛΙΜΑ - ΜΑΔΡΙΤΗ
	20:00
	14:20 +1

	10/5/2027
	IB 839
	ΜΑΔΡΙΤΗ - ΑΘΗΝΑ
	20:00
	0:40


Οι παραπάνω ώρες είναι τοπικές και τα τελικά ωράρια ενδέχεται να διακυμανθούν.

Το πακέτο περιλαμβάνει τα εξής ξενοδοχεία:
	LIMA
	Hilton Garden Inn Lima Miraflores or similar

	PUERTO MALDONADO
	Inkaterra Hacienda Concepcion or similar

	CUSCO
	Costa del Sol Ramada Cusco or similar

	MACHU PICCHU TOWN
	El Mapi by Inkaterra or similar

	CUSCO
	Costa del Sol Ramada Cusco or similar

	PUNO
	Casa Andina Premium Puno or similar

	LIMA
	Hilton Garden Inn Lima Miraflores or similar


Στη τιμή περιλαμβάνονται:
· Αεροπορικό εισιτήριο σε οικονομική θέση από και προς την Αθήνα 

· Εσωτερικές πτήσεις  σε οικονομική θέση 

· Φόροι αεροδρομίων και επίναυλος καυσίμων

· Μία (1) αποσκευή 23 κιλά και μία (1) χειραποσκευή 8 κιλά έκαστος

· Διαμονή έντεκα (11) διανυκτερεύσεων σε επιλεγμένα ξενοδοχεία 

· Πρωινό καθημερινά, πλήρης διατροφή στο Puerto Maldonado

· Μετακινήσεις, ξεναγήσεις και εκδρομές, όπως αναγράφονται στο πρόγραμμα

· Όλες οι είσοδοι σε μουσεία και αρχαιολογικούς χώρους, όπως αναγράφονται στο πρόγραμμα

· Ελληνόφωνος συνοδός και τοπικός Αγγλόφωνος ξεναγός κατά τη διάρκεια τοπικών ξεναγήσεων

· 24ωρο τηλέφωνο ανάγκης & Υπηρεσίες τοπικών αντιπροσώπων
· Ενημερωτικά έντυπα, Τοπικοί φόροι, Ασφάλεια αστικής ευθύνης, ΦΠΑ

Στην τιμή  δεν περιλαμβάνονται τα εξής:

· Προσωπικά έξοδα και φιλοδωρήματα σε ξεναγούς και οδηγούς

· Τοπικοί φόροι διαμονής (όπου επιβάλλεται)

· Προαιρετικές εκδρομές ή δραστηριότητες, που δεν αναφέρονται στο πρόγραμμα

Σημειώσεις
· Η ροή του προγράμματος μπορεί να αλλάξει αν αυτό κριθεί αναγκαίο, για την καλύτερη διεκπεραίωσή του χωρίς να παραλειφθεί τίποτε.
· Παραλαβή δωματίων: 15.00 & Παράδοση δωματίων: 12.00
· Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)
· Η σειρά των εκδρομών και των επισκέψεων μπορεί να αλλάξει λόγω απρόβλεπτων καιρικών συνθηκών ή για τη καλύτερη ροή του προγράμματος

· Για την έκδοση του εισιτηρίου σας για το Μάτσου Πίτσου, απαιτείται έγκαιρη κράτηση, με αποστολή των στοιχείων του διαβατηρίου σας.

· Η διαθεσιμότητα είναι περιορισμένη λόγω αλλαγής της πολιτικής των επισκέψεων. Σε περίπτωση μη έγκαιρης εγγραφής και προσκόμισης διαβατηρίου, δεν μπορούμε να εγγυηθούμε την επίσκεψή σας στο Μάτσου Πίτσου. Το κόστος του εισιτηρίου δεν είναι επιστρέψιμο.
Τρόποι πληρωμής:

· Με μετρητά στο γραφείο μας

· Με πιστωτική η χρεωστική κάρτα στο γραφείο μας

· Με τραπεζική κατάθεση σε έναν από τους παρακάτω λογαριασμούς

	ΤΡΑΠΕΖΑ
	ΙΒΑΝ

	ALPHA BANK
	GR6401401200120002320006081

	EUROBANK
	GR2602602090000550201529302


ΔΙΚΑΙΟΥΧΟΣ: ΜΑΚΑΚΑΣ ΣΤΕΦΑΝΟΣ

Ταξιδιωτικά έγγραφα
· Για την είσοδό σας στη χώρα θα χρειαστείτε διαβατήριο με ισχύ τουλάχιστον έξι μηνών από την άφιξη στον προορισμό.
· Όταν ταξιδεύετε, καλό είναι να έχετε μαζί φωτοτυπίες από σημαντικά έγγραφα, που θα χρειαστείτε σε περίπτωση ανάγκης, όπως: φωτοτυπία του διαβατηρίου σας (σελίδα με τα στοιχεία σας), αριθμό της πιστωτικής σας κάρτας, τηλέφωνα ανάγκης, ακύρωσης πιστωτικής κάρτας, ιατρικής βοήθειας. Εννοείται, ότι τα αντίγραφα θα τα έχετε σε άλλη θέση από τα πρωτότυπα.
· Επίσης, είναι πολύ χρήσιμο να έχετε στην τσέπη σας ένα σημείωμα με τον αριθμό διαβατηρίου, τις ημερομηνίες έκδοσης και λήξης. Σε πολλές χώρες τα στοιχεία αυτά πρέπει να τα συμπληρώνετε πολλές φορές σε τελωνεία, ξενοδοχεία κλπ. Για να μη βγάζετε το διαβατήριό σας από τις εσωτερικές τσέπες με κίνδυνο να παραπέσει, καλό είναι να τα έχετε σημειώσει σε κάποιο χαρτάκι και να το έχετε πάντα πρόχειρο.
Κρατήσεις & Πληρωμές
Για την οριστική προκράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

Πολιτική ακυρωτικών
(αερ. εταιρεία, ξενοδοχεία, τοπικές υπηρεσίες)
· Σε περίπτωση ακύρωσης μέχρι 61 ημέρες πριν την αναχώρηση – 250 € ανά άτομο
· Σε περίπτωση ακύρωσης 31-60 ημέρες πριν την αναχώρηση – 35% της συνολικής τιμής
· Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής
· Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής
**Μπορείτε να αντικαταστήσετε τη συμμετοχή σας με άλλο όνομα μέχρι 15 μέρες πριν την αναχώρηση, χωρίς ακυρωτικά, εκτός και αν έχετε επιλέξει ή σας έχουμε ενημερώσει για κάποια υπηρεσία, η οποία δεν μεταφέρεται και είναι μη επιστρέψιμη
